LIJEKOVI

**LIJEK** je svaka tvar ili kombinacija tvari koja se može upotrijebiti u svrhu liječenja ili sprječavanja bolesti ili u svrhu obnavljanja, ispravljanja ili prilagodbe fizioloških funkcija farmakološkim, imunološkim ili metaboličkim djelovanjem ili za postavljanje medicinske dijagnoze.

PODJELA LIJEKOVA:

1. PREMA PODRIJETLU:
2. Sintetskog podrijetla - tvari dobivene sintezom u laboratoriju
3. Prirodnog podrijetla – biljne i životinjske droge kao i kemijski elementi i kemijske tvari prirodnog podrijetla
4. Biološkog – krv i krvna plazma, serumi, cjepiva itd.
5. PREMA NAČINU IZRADE:
6. GOTOVI LIJEKOVI ILI SPECIJALITETI – lijekovi prirodnog ili sintetskog porijekla, sa točno određenim sastavom. U promet dolaze pod zaštićenim imenom koje im daje proizvođač.
7. MAGISTRALNI PRIPRAVCI –lijekovi koji su izrađeni u laboratoriju ljekarne za određenog pacijenta ex tempore, prema receptu liječnika, prema standardnoj recepturi iz stručnih farmaceutskih priručnika ili farmakopeje.
8. GALENSKI PRIPRAVCI – lijekovi izrađeni u laboratoriju ljekarne ili u galenskom laboratoriju prema postupku izrade u važećoj farmakopeji ili prema standardnoj recepturi iz stručnih farmaceutskih priručnika te normama dobre prakse za galenske laboratorije.
9. PREMA FARMACEUTSKOM OBLIKU:

a) ČVRSTI FARMACEUTSKI OBLICI – prašci, tablete, dražeje, granule, čepići, pilule, sapuni itd.

b) POLUČVRSTI FARMACEUTSKI OBLICI –masti, kreme, mazila, paste, gelovi

c) TEKUĆI FARMACEUTSKI OBLICI – otopine, suspenzije ekstrakti, sirupi, emulzije, losioni, medicinska vina, kapi itd.

d) PLINOVITI FARMACEUTSKI OBLICI – inhalacije, aerosoli

1. PREMA JAČINI DJELOVANJA :
2. TVARI SLABOG DJELOVANJA – čuvaju se u ljekarni na vidnom mjestu, poredani po abecednom redu, na otvorenim policama. Signatura je bijela podloga s crnim slovima.
3. TVARI JAKOG DJELOVANJA ili REMEDIA SEPARANDA – čuvaju se odvojeno od ostalih tvari, poredani po abecednom redu. Signatura je bijela podloga s crvenim slovima i oznakom jednog križa crvene boje. Na signaturi je naznačena najveća pojedinačna doza i najveća dnevna doza. Signatura se nalazi na stojnici u kojoj se nalazi ljekovita tvar i na njenom zatvaraču. Npr. + PARACETAMOLUM

1 ! 4 !

1. TVARI VRLO JAKOG DJELOVANJA ili REMEDIA CLAUDENDA ili REMEDIA VENENA(OTROVI) – čuvaju se odvojeno od ostalih tvari i pod ključem. Signatura je crna podloga s bijelim slovima i dva križa bijele boje. Na signaturi je naznačena najveća pojedinačna doza i najveća dnevna doza. Signatura se nalazi na stojnici u kojoj se nalazi ljekovita tvar i na njenom zatvaraču. Npr. ++ ATROPINI SULFAS
2. OPOJNE LJEKOVITE TVARI ili NARKOTICI – čuvaju se odvojeno od ostalih tvari, u željeznom ormaru, pod ključem. Na signaturi imaju znak paragrafa 
3. RADIOAKTIVNE TVARI – označavaju se znakom trolista koji je crvene boje na žutoj podlozi, a čuvaju se prema posebnim propisima.
4. PREMA NAČINU UPORABE:
5. LIJEKOVI ZA VANJSKU PRIMJENU – imaju lokalni učinak i koriste se za liječenje kože i sluznice.

Magistralni i Galenski pripravci za vanjsku primjenu označavaju se crvenom signaturom.

1. LIJEKOVI ZA UNUTARNJU PRIMJENU – imaju sistemski učinak

-mogu se primijeniti preko probavnog trakta, udisanjem ili parenteralno

Magistralni i Galenski pripravci za unutarnju primjenu označavaju se bijelom signaturom.